ming030890/wiki-yue-high-quality huggingface dataset:
決定論

決定論（英文：determinism），又叫做拉普拉斯信條，係哲學嘅一種命題，認為每件事嘅發生，包括人類嘅認知或行動，都係因為先發事件嘅決定，冇乜嘢令人諗唔通嘅神聖奇蹟、或者本質上隨機嘅事件－而呢種觀念相信有啲現象之所以望落係隨機，只係因為人重未有足夠嘅知識去預測佢。

概念
決定論同因果律有關，但決定論就更加堅決。設A（事實），設B（信念）係１，設C（結果）：
A=C

對科學界嘅影響
決定論喺18、19世紀大致上统治咗科學界。喺呢個基礎上，科學得到咗巨大嘅發展。例如，用牛頓力學計出的天體運動，對未來具有準確嘅預見性。
決定論亦都叫做機械論。呢種觀點得到咗當時包括愛因斯坦在内嘅好多科學家嘅支持。愛因斯坦畀波耳嘅一封信入面寫話：
你信擲骰仔嘅上帝，我就信完備嘅定律同秩序。
死畫面

死畫面（kill screen）指因為遊戲程式有錯誤，而搞到玩家玩唔到落去嘅一種狀態。同一般嘅 bug 唔同，一般嘅 bug 衹可能搞到隻遊戲某一個關卡嘅某啲地方出錯，但嗰個關卡整體上仲係玩得到嘅，而死畫面係指個 bug 嚴重到嗰一個關卡根本完全玩唔到。
死硬派

死硬派係指嗰尐好頑固噉樣堅持某種立場或者見解嗰種人。唔肯接受妥協，唔肯一人讓一步，一定要成個世界為佢哋而改變。
死火山

死火山（英文：Extinct volcano）係指舊時有爆發過，而家被認為冇機會再活躍嘅火山。
死火

死火係機械工程術語，指引擎轉轉下忽然唔轉。
死神

死神（英文：death / grim reaper ），又有被稱為恐怖之王（King of Terrors），一般係指死亡嘅人格化。
由於死係人類嘅必經階段，所以好多民族信仰同宗教入面都有死神嘅講法，死神亦係小說、電影等常見嘅題材。死神通常借代一個人嘅死。
死神嘅形態通常係一個骷髏骨頭樣著住黑色衫拎住鐮刀噉嘅嘢。

基本
睇埋：死亡
死亡人化咗嗰陣，形象傾向如下－
原則上，雖然廿世紀嘅粵文會用死神呢隻詞，但响英文圈（以至成個西方世界），死神嘅形象係畀人嗌做 death（或者隻字喺例如法文同德文入面嘅對應）嘅－最嚴格噉嚟講，佢並唔係「掌管死亡嘅神」，佢就係死亡呢個概念本身。
西人好興將好似人噉嘅性格賦予畀死亡，包括將死亡描繪成
好似人噉形；
著住黑鼆鼆嘅長袍；
會攞住把大鐮刀，會「嚟收割人類嘅靈魂」；
佢 = 死亡，所以每當生命終結嗰時，佢就會出現；
死火燈

死火燈（hazard flasher），又叫危險警告燈，車燈一種，眨下眨下，以示車要死火，要停喺度，有危險。如此係警告有壞車，所以又叫壞車警告燈。依家死火燈，係喺車撳到掣，係車前車尾四眼指輝燈，同時眨。
打死火燈，車應該停埋一邊，有路肩就停路肩，唔可以再行車，要盡快落車，去安全地方。若果可以，車尾後五十米，放警告牌。
有啲地方，例如遇到讓路，就習慣眨兩下死火燈，多謝後面嘅車。不過咁唔合交通則例。
樂山大佛

樂山大佛係唐代起嘅石佛像，亦係世界最高嘅石佛像，高71米。佛像喺而家中國四川樂山市中區，1996年畀聯合國教科文組織列入世界文化遺產兼世界自然遺產。
樂山話

樂山話（四川話拼音：No2san1hua4；本地發音：nʊʔ3sã55xa224）係中國四川省樂山市城內嘅本地人講嘅方言，係漢語西南官話岷江小片嘅代表方言，亦係四川話入便好有特徵嘅方言之一。

聲調
樂山話嘅聲調一共有五個，陰平、陽平、上聲、去聲同埋入聲。而且入聲留低咗入聲韻尾，之但係經已完全減弱成喉塞音[-ʔ]。落山話嘅四聲調值分別係陰平55、陽平21、上聲52、去聲224、入聲3。

韻母
樂山話嘅韻母好似其它岷江話方言，同成渝話嘅差異都幾大。佢有一套衹用於入聲嘅緊元音韻母，呢個都係幾獨立嘅系統。樂山話嘅韻母表睇吓呢度：
樂居

樂居（Locke）係美國加州一個鎮，早期好多華人居住響嗰度，後尾搬走晒，個鎮就成咗歷史遺跡。
樂山孝志

樂山孝志（1980年8月11號—）係日本足球員，司職中場，效力過千葉JEF聯，及廣島三箭。
樂平

樂平係中國江西景德鎮一個縣級市，總面積1973平方公里，人口79萬。
樂年花園

樂年花園係香港房屋協會住宅發售計劃嘅其中一個屋苑，喺香港九龍深水埗順寧道16-20號、保安道2-2A號、東沙島街186-190號，喺1995年入伙。

歷史
樂年花園前身係香港房屋協會第一個出租屋苑——上李屋邨，喺1952年起好。
直至1990年，因為上李屋邨嘅樓齡已經高，所以香港房屋協會將上李屋邨拆咗，重建成樂年花園，喺1995年入伙。
樂年花園嘅命名係紀念喺1990年逝世嘅房協其中一位開山鼻祖－龔樂年神父（Rev. Fergus Cronin）。
樂居大馬路

樂居大馬路（葡文：Avenida de Lok Koi）係澳門路環一條主要馬路，係石排灣公屋群出入其中一條路，呢條路由蝴蝶谷大馬路開始一路去到石排灣馬路為止。

背景
2013年3月13號，民政總署管理委員會響會議到決定將路環新起好嘅公共街道改名，其中將由蝴蝶谷大馬路開始到石排灣圓形地嘅公共街道改名做樂居大馬路。

發展
隨着石排灣公屋居民陸續入伙，而家石排灣公屋群主要有兩個出入口連接石排灣馬路，分別係石排灣圓形地同安順大廈。考慮到公屋住戶陸續遷入，為照顧居民出行同交通需要，土地工務運輸局響2013年8月啟動延長樂居大馬路工程，為公屋群增加第三個出入口，新路段全長八十米，由樂居大馬路通去石排灣方向主要增設兩條行車綫，由石排灣馬路通去樂居大馬路方向增設一條行車綫，為進出石排灣居民提供多一條路揀。有關建造工程已經完工同驗收，響2014年1月9號（禮拜四）朝早十點通車，工程除咗鋪設行車綫同行人路之外，重包括鋪設雨水同污水下水道管網、增設交通標號同街道綠化等。
樂峰廣場

樂峰廣場（粵拼：lok6 fung1 gwong2 coeng4；英文：ROCK SQUARE）係中國廣東廣州嘅廣場同大型商場，2013年7月13號開業，位置喺海珠區工業大道北106～108號。
佢亦係廣州地鐵同佛山地鐵嘅轉車車站——沙園站嘅地鐵上蓋項目。間廣場曾經接待過張敬軒、東山少爺、王祖藍等一系列名人，以及廣州電視台新聞頻道嘅新聞日日睇（而家係G4出動）主辦嘅愛心募捐活動。廣州商業界第一次喺購物中心辦拳擊大賽都喺呢間廣場入面搞過。

背景
海珠區工業大道北原先係工廠林立嘅地方，加上嘅江南西同昌崗中附近一直都係商舖林立嘅地方。2005年，由於廣州市區要搞城市「退二進三」嘅發展進程而將工業大道北兩邊啲工程逐步搬走嗮而開發大片嘅高檔樓盤，從而誕生咗除呢間廣場之外嘅另外3個商業區。
林敏驄

林敏驄（英文：Andrew Lam，1959年3月27號—）係香港男藝人，主要做填詞同作曲，亦有做電視主持、歌手同演員。佢前妻係李美鳳同埋陳伶俐。

演出
呢個表唔完整，歡迎加料。
林敬剛

林敬剛（Lam King Kong，1970年10月13號—），香港人，係目前香港無綫電視演員。
林振強

林振強（粵拼：lam4 zan3 koeng4；英文：Richard Lam；1948年1月21號—2003年11月16號），係香港填詞人兼專欄作家、漫畫家、資深廣告撰稿員、創作總監同廣告人。1990年代尾慢慢淡出填詞界，最後嘅詞作係林志美嘅《孤單先生孤單小姐》。散文同漫畫方面，就著有《洋蔥頭》、《一個人在床上》、《鬆一鬆》同《傻強扶弱》等一系列風格輕鬆幽默嘅作品。

填詞作品一覽
林振強有成1036首填詞作品。以歌手統計，演繹最多林振強作品嘅係林子祥。
頭10：
林子祥 56首（其中4首合唱）
葉蒨文 40首（其中4首合唱）
林憶蓮 33首
張學友 30首
譚詠麟 30首（其中2首合唱）
倫永亮 27首
梅豔芳 25首
張國榮 24首
羅　文 24首
夏韶聲 23首（其中1首合唱、1首同潘源良合寫）
1980年代
林摩理子

林摩理子 ，係日本嘅一個女藝人同埋配音員。
林文瀚

林文瀚（Johnson Lam，1961年—）係香港親中派法律界人士，香港終審法院常任法官，喺訂立《港版國安法》之後，佢成為咗國安法指定法官之一。
林文

林文，香港親中派政治人，香港再出發大聯盟發起人之一。
林振昇

林振昇（Lam Chun-sing，1981年—），係香港建制陣營（勞工界親中派）政治人、勞聯主席，依家係香港立法會議員。

選舉經歷
2011年第4屆香港區議會選舉，佢參選油尖旺區議會嘅旺角西選區，當時佢只係攞到221票，輸畀許德亮；2022年，佢喺李家超無提政綱嘅情況下，有份提名李家超參與2022年香港行政長官選舉。
林敏俐

林敏俐（英文：Tiffany Lam，1980年10月25號—）係2002年度香港小姐競選冠軍。
佢表妹劉倩婷係2009年度香港小姐競選嘅冠軍。
林文雄

林文雄，臺灣政治人物，省轄市實施地方自治後曾經做過臺南市長。
林文龍

林文龍（Frankie Lam，1967年12月19號—）係香港電視劇演員。1987年參加超級新星選舉而加入無綫電視，1990年無綫電視「太陽之子」之一，一度轉投亞洲電視，之後返到無綫電視。2004年同演員郭可盈結婚。2012年轉投香港電視網絡，但喺2016年以自由身形式重返無綫電視拍攝該台首部4K電視劇《不懂撒嬌的女人》。2017年，佢再拍攝無綫電視劇集《再創世紀》。
2019年12月，佢獲任亞洲電視副總裁。
流亡卡比頻道

流亡卡比頻道（Kirby x Hor Foon Fay），係一個由香港流亡英國抗爭者起出嚟嘅Telegram 頻道，初時同何歡喜一齊做Telegram 頻道，後尾同何歡喜一齊經營嘅Youtube 頻道喺2024年出咗香港警務處處長蕭澤頤死訊之後畀Google 封咗，之後佢自己做返條Telegram 頻道，但Instagram仍然由何歡喜做返。

經歷
2022年9月12號，何歡喜🇹🇼 x卡比 🇬🇧 頻道創立。
2022年11月中下旬，何歡喜🇹🇼 x卡比 🇬🇧 參加咗中國大陸白紙運動，仲出咗反送中時期香港示威者嘅武裝教學，同何歡喜向中國共產黨宣戰之後，仲帶頭承認煽動中國人起義嘅責任，希望藉住白紙運動推翻中國共產黨政權。更多次畀香港政府保安局局長鄧炳強唔點名批評煽動「顏色革命」。
2022年12月，流亡卡比頻道同何歡喜起咗Youtube頻道「高清匪趣台」，喺2022年12月23日上載第一條片。個台出咗好多次《願榮光歸香港》大合唱同惡搞香港警察宣傳片。
2023年5月，香港發生多宗斬人案，畀人笑係「國際大刀會」，之後何歡喜同流亡卡比頻道話呢幾壇嘢同社運旺季有關，斬人案新聞隨之冇唒。
2023年12月，何歡喜同流亡卡比頻道係噉叫人呼籲杯葛區議會選舉，有前前區佬些牙咗佢哋嘅文宣之後畀香港廉政公署通緝。
2024年1月，佢哋話警務處處長蕭澤頤死訊之後，之後佢哋條Youtube頻道「高清匪趣台」畀YouTube 頻道封禁。
2024年3月21號，阿囝搵老豆老母、何歡喜同流亡卡比頻道喺《基本法》二十三條立法之後，公布香港特首李家超老婆林麗嬋嘅出世日期係1961年5月18號，而且講到明唔理係1964年出世抑或1961年出世，林麗嬋喺李文龍出世嗰陣時都未夠16歲，加上佢嘅背景神秘，令人懷疑李家超當年同未夠十六歲嘅𡃁妹扑嘢，甚至同未夠十三歲嘅𡃁妹扑嘢。

出粵語版《義勇軍進行曲》」
2023年7月，就國歌法生効、《願榮光歸香港》畀政府禁咗，佢哋嘅Youtube頻道「高清匪趣台」出咗粵語版嘅《義勇軍進行曲》，去回應《願榮光歸香港》禁令。

話警務處處長蕭澤頤「拉柴」
2023年12月30號淩晨，有人喺Facebook同連登發佈警務處處長蕭澤頤死訊，連登網民表示如果係真就好，更有懷疑騙案受害人「貪心的小黃狗」更不斷喺文章中推Po回覆要求國安查緝騙案。但原文唔夠半粒鐘就畀連登刪咗，樓主帳號亦都唔見咗，懷疑被連登封咗。
第二朝八點二十分左右，Telegram 頻道 「[UFHKE] 何歡喜x卡比 聯合反共革命🫡」出咗條影片「#警務處處長 #蕭澤頤 逝世 紀念特輯」去悼念蕭澤頤，而何歡喜頻道亦出咗張內文寫住「#何歡喜 賀 #蕭澤頤 拉柴」嘅蕭澤頤黑白相。之後，何歡喜和流亡卡比頻道所經營的Youtube Channel 就噉唔見咗。
然而，直到2023年完結，香港政府同蕭澤頤未冇有澄清蕭澤頤係咪真係「拉柴」，令部分網民認為政府有陰謀。
流動叉電器

流動叉電器（粵拼：lau4 dung6 caa1 din6 hei3，又叫流動充電器、流動電源、移動電源，中國大陸俗稱充電寶，喺香港又俗稱尿袋、隨叉、隨差，喺澳門稱為奶媽，臺灣叫行動電源、行動充，英文：power bank），係隻可以隨身袋住隨時幫電子設備叉電嘅產品。大多數流動叉電器用USB線來幫其它電子設備叉電，之後可以用USB線連落插蘇道來叉返電入去。

組成
除咗外殼同接口（有USB、Micro USB等幾種）之外，一般流動叉電器重會有
可充電池，用來儲電，係流動叉電器嘅核心組件。電池品種有鎳氫/鎳鎘電池、液態鋰離子電池（經常就噉簡稱鋰離子電池，包括磷酸鐵鋰電池）、鋰離子聚合物電池（簡稱鋰聚電池，即固態鋰離子電池）等品種，其中鎳氫/鎳鎘電池近年來逐漸被後兩種淘汰。圓柱形嘅液態鋰離子電池經常被人按照出廠型號簡稱做18650，爾個型號係反映電池嘅大細，即係高65mm，直徑18mm，但係18650電池入面嘅電極材料可以有好多種。鋰離子電池亦可以係方嘅。不過總體來講，液態鋰離子電池嘅外形無太多選擇，亦無辦法做到好細嚿。而鋰聚電池就可以，而且鋰聚電池無漏液嘅風險。
指示器，用來話畀用戶知電池入面重有幾多電，係叉緊電定係放緊電之類，有LED燈、數碼管同液晶屏等品種。
電路板，好多嘢都係靠佢，比如話變壓同穩壓、過載保護、過放/過充保護，同埋令指示器正常工作等等。
新浪科技就將流動叉電器分成三個模塊：電池、電路板同外殼。

主要指標
一般嘅流動叉電器都會喺包裝上面明確標示佢嘅一系列指標，包括：
容量，一般用電量表示，單位通常用毫安時（mAh）
工作電壓同電流，分輸出同輸入，分開標示
溫度，大多數流動叉電器衹有喺一定溫度範圍內先可以正常工作，溫度亦會影響下面講到嘅轉換效率
體積、淨重等等
另外，經常提到影響流動叉電器好壞嘅一個指標係轉換效率，即係標示嘅電量有幾多可以真係從流動叉電器流出來（被充電嘅設備本身亦有轉換效率嘅問題，總嘅轉換效率要兩樣夾埋來睇）。流動叉電器轉換效率去唔到百分百，主要受制於兩樣嘢，第一樣係升壓電路造成嘅電量損失，所有鋰離子電池（無論液態定固態）平均輸出電壓都唔超過3.7伏，而流動叉電器輸出電壓一般係5伏，用能量守恆原理可以計到升高電壓會令電量最多得返原來嘅74%，爾部分效率由電池本身決定。第二樣係電路板同指示器嘅能耗等等造成嘅各種內部損耗，爾樣嘢由流動叉電器生產工藝決定。
而決定流動叉電器係勿安全嘅重要指標就係過載、過充/過放、過熱、漏電等等爾啲保護係勿做得好。
流亡政府

流亡政府係指一國政府因為政變、內戰等原因，冇晒大部份或全部國土嘅控制權，而要臨時去到第二個國辦公，寄望第時可以恢復山河，重新掌權。
流動圖書館

流動圖書館，又叫圖書館車，係指改裝成圖書館嘅車，可以為鄉郊同偏遠地區提供基本嘅圖書館服務。
流亡

流亡（Exile），指任何個人或者團體，因為自然災害、畀人侵略、迫害（包埋政治迫害）或者第啲唔好嘅因素而要離開自己出世或者住緊嘅國家、地區。
漫畫劇本

漫畫劇本係指漫畫嘅劇本。同一般嘅劇本有異嘅係，漫畫劇本會按「格」嚟將啲對白同描述分段。
漫畫周刊

《漫畫周刊》，簡稱《漫周》，係一本已經冇咗嘅香港雜誌，主要連載日本漫畫同報導日本動漫消息，1992年停刊。好多當時出版嘅日本動漫嘅香港譯名，例如 ｢無限地帶23｣、｢收獲星的小子們｣（亞視譯 ｢山T女福星｣）等等，都係《漫畫周刊》定嘅名。
漫事屋

漫事屋（英文：Mangiya）係香港商業電台叱咤903嘅節目，連埋廣告每集係六十分鐘。由阿檸、Herman、黎特、綿羊一齊主持。響2019年6月15號至2019年10月5號星期六晚上十點至十一點播放，響2020年6月6號再開，2021年9月18號以個別節目放送最後一話。之後呢個節目嘅環節喺獨立節目完咗移行入去《宇宙船》星期四深夜環節。之後主題曲《少年ジャンプ》，由阿檸填詞，Herman作曲、編曲、主唱。

播放時間
2019年6月15號至2019年10月5號：逢星期六晚上十點至十一點播出
2020年6月6號至2021年9月18號：逢星期六晚上十點至十一點播出
2020年9月26號，由於阿檸放假嘅關係，節目暫停播出，由奧仕卡主持嘅奧仕卡主義代替。
2021年8月7號，由於阿檸放假嘅關係，節目暫停播出，由Colin主持嘅廣東爆谷代替。
2021年9月23號至2023年4月27號：逢星期四凌晨十二點至一點播出
2020年12月23號，由於阿檸放假嘅關係，節目暫停播出，由奧仕卡主持嘅奧仕卡主義代替。
2021年12月30號，由於漫事屋暫休關係，節目暫停播出，改播宇宙船生物觀察日記。
2022年3月24號，由於漫事屋暫休關係，節目暫停播出，改播宇宙船喇星小學。
2022年7月14號，由於漫事屋暫休關係，節目暫停播出，改播宇宙船Summer廣播劇。
2022年7月28號，由於漫事屋暫休關係，節目暫停播出，改播宇宙船The Odyssey Of Freya廣播劇。
2022年8月25號，由於打風關係，漫事屋暫休，節目暫停播出，改播宇宙船音樂節目。
2022年11月3號同埋10號，由於阿檸放假演出舞台劇嘅關係，節目暫停播出，由梁子主持嘅Singaleungsong代替。
2022年12月8號，由於阿檸放假嘅關係，節目暫停播出，由奧仕卡主持嘅失眠藥代替。
2023年3月16號，由於阿檸放假嘅關係，節目暫停播出，由奧仕卡主持嘅失眠藥代替。
漣漪效應

漣漪效應（粵拼：lin4 ji2 haau6 jing3；英文：ripple effect）係指一件事物造成嘅影響，慢慢噉擴散開去，情形就好似有嚿物體跌咗落水，產生漣漪（由水嘅表面波引起）漸漸擴大噉嘅樣。用古代漢語嘅方式嚟講，可以大致叫做一石激起千重浪。
漫湖

漫湖係日本沖繩縣那霸一個湖，面積0.11平方公里。
漣源

漣源係中國湖南婁底一個縣級市，總面積1895平方公里，人口108萬。
水西路

水西路（粵拼：seoi2 sai1 lou6）係中國廣東廣州嘅西南-東北走向道路，喺黃埔區蘿崗，西南邊從開創大道同科豐路嘅交界開始，一直去到東北邊嘅開蘿大道。

名
條路因為喺水西村而改成噉嘅名。

敘述
全長3km，闊24～36米，雙向4～6車道。
水谷優子

水谷優子 ，係日本嘅一個女藝人同埋配音員。
水谷允俊

水谷允俊（1987年7月7號—）係日本足球員，司職守門員，效力過FC岐阜，FC Suzuka Rampole，及FC刈谷。
水街

水街（英文：Water Street）係香港西營盤一條馬路，由薄扶林道同高街交界開始，去到干諾道西同豐物道交界。
水解蛋白

水解蛋白，蛋白質一種，實情為水解蛋白質，經過水解嘅蛋白質，化成溶液。唔少蛋白質分子，都好大件下，水解會將蛋白質分子拆細，拆到單元叫胺基酸，未拆到單元咁細，稍為大一啲，就叫肽。
一般用鹽酸同加熱做，但亦有用蛋白酶做。
水解蛋白用處好多。但一般大眾所知，為人或者寵物，減少食物過敏嘅情況。大分子嘅蛋白質，有時會觸發免疫系統，免疫反應視佢為有害之物。柝細咗，或者會減低問題。有啲為敏感而設嘅貓糧狗糧，就有水解蛋白。有啲配方嬰兒奶粉，亦用到水解蛋白。一般只係部份水解，畀啲對牛奶蛋白質有敏感嘅孲仔，但唔保證有用。
水谷拓磨

水谷拓磨（1996年4月24號—）係日本足球員，司職中場，效力過秋田藍閃電。
水解

無機鹽同水發生中和反應嘅逆反應，變成酸（或者酸式鹽）同鹼（或者鹼式鹽），例如小蘇打水解變成碳酸同氫氧化鈉，令溶液呈鹼性。
結構比較複雜嘅化合物同水反應變成比較簡單嘅化合物，例如蛋白質嘅水解。
喺爾尐反應入面，一般水會拆開變成氫同羥基（或者氫離子同氫氧根），之後爾兩部分分別進入唔同嘅產物入面。
森摩斯

森摩斯（英文：Sam Morsy，1991年9月10號—）係一個男足球員，佢嚟自英國和夫咸頓，踢緊中場，喺2009年正式出道。
森文迪斯

森文迪斯（粵拼：sam1 man4 dik6 si1，英文：Sam Mendes，1965年8月1號—）係個英國嘅男演員同導演，喺1993年出道，出名嘅作品有《美麗有罪》同《1917：逆戰救兵》。
森本良

森本良（1988年6月24號—）係日本足球員，司職後衞，效力過鳥棲砂岩，橫濱FC，SC相模原，及奈良倶楽部。
森本貴幸

森本貴幸（1988年5月7號—）係日本足球員，司職前鋒，日本足球代表隊前成員。

日本足球代表隊
森本貴幸喺2009年到2012年間爲日本隊出場10次，入咗3球。佢代表日本參加過2010年FIFA世界盃。
森惠佑

森惠佑（1980年4月17號—）係日本足球員，司職後衞，效力過鳥棲砂岩，ALO's北陸，及水戶蜀葵。
森本大貴

森本大貴（1995年9月15號—）係日本足球員，打後衞位置，效力SC相模原。
森敦彥

森敦彥（粵拼：sam1 deon1 jin6，1979年5月31號—）係日本足球員，司職守門員，效力過橫濱飛翼，及札幌岡薩多。
森晃太

森晃太（1997年6月13號—）係日本足球員，司職前鋒，效力甲府風林。
特技動作

特技動作，又叫動作特技，係指電影同電視劇入面一啲危險嘅場面，譬如撞車、跌落樓。皆因有好大嘅危險性，多數演員都唔會親身去拍，而會搵嚟受過專業訓練嘅特技人做替身。隨住近年電腦特效嘅興起，亦可以用電腦特效去幫手，令一般演員可以喺安全環境之下去拍危險場面，但真實感就會爭噉啲。
特技舞

特技舞（acro dance）係一種源自廿世紀初嘅舞，將特技上嘅技巧結合落去舞蹈嗰度，做出好多激烈得嚟又有節奏性嘅動作。
特技人

特技人，又叫特技演員，係一類受過專業訓練嘅演員，專門喺電影同電視劇演出特技動作（譬如撞車、跌落樓），多數情況都係做其他演員嘅替身，唔會出樣。
特技狂人

《特技狂人》（英文：The Fall Guy）係2024年美國電影，由賴恩高斯寧、艾美莉賓特、溫斯頓杜克、阿倫泰勒約翰遜、漢娜韋汀咸、史蒂芬妮許主演，大衛雷奇執導。
特拉尼

特拉尼（粵拼：dak6 laai1 nei4，意大利文：Trani）係喺意大利南部普利亞嘅一個城市。屬於巴里省。近亞德里亞海。喺2009年之後特拉尼改屬巴列他-安德里亞-特拉尼省。
特拉布宗

特拉布宗（Trabzon）係土耳其嘅一座城，喺黑海南岸，人口77萬。呢座城曾經喺1204年建立過特拉比松帝國，屬土耳其版圖上嘅一個獨立國家，主要國民係拜占庭人。到1461年，呢個帝國就被鄂圖曼帝國嘅穆罕默德二世滅咗。
特技

一班表演者喺度表演特技。
特技（acrobatics）係一種演藝，指表演者透過展現超乎常人嘅平衡力、敏捷度或者運動協調力嚟吸引觀眾。
特拉布宗省

特拉布宗省（土耳其文：Trabzon ili）係土耳其嘅其中一個省，首府特拉布宗。
清遠

清遠喺中國廣東，家下係地級市，叫清遠市。清遠原本係個縣，叫清遠縣。清遠轄下有一個清新縣。

地理
清遠喺省城以北。

山
西便有秦王山，東便有中宿峽，一名飛來峽。

水
北江自英德入，向西南流，去到琶五江口，東便琶江水注入。之後再行，會合政賓江。屈向南，右納山塘水，左納大燕水，過回岐山，入三水。

史
「清遠」呢個名喺梁大同元年（546年）已經有，嗰時建立咗清遠郡，轄下有中宿、威正、廉平、恩洽、浮護等5縣。隋開皇十年（590年），清遠郡被廢，改立清遠同埋政賓（今日清新縣濱江一帶）縣。
大清時歸廣州府。有三巡司，回岐、琶江、濱江。有清遠驛，安遠廢驛。開粵漢鐵路，通過清遠。
民國嗰陣，清遠曾經係粵海道轄下一個縣。中共建國後至1983年，清遠係由韶關地區管嘅；1983至1988年，由廣州市管。1988年，清遠脫離廣州，成立清遠市。
清邁

清邁（泰文：เชียงใหม่，粵拼：cing1 maai1）係泰國北部最大城市，亦係僅次於曼谷嘅泰國第二大城市，人口約1,198,000。距離曼谷大概700公里。

旅遊
清邁舊城：1296年起好，係一個四方形，有城牆同護城河。裏面有好多佛教寺廟。
素貼寺：上到素貼山，可以睇晒清邁全景。
屈巴星（Wat Phra Singh，中文又叫：帕邢寺）：喺清邁舊城Rajdamnoen街同Samlam街交界。係清邁歷史最悠久嘅佛寺之一，建於1345年。
夜市：有好多有特色嘅平嘢賣，庇如「七彩嘅遮」。
來康佛寺

人物
女歌手鄧麗君1995年喺清邁帝國美萍酒店The Imperial Mae Ping Hotel 1502房辭世。
清邁動物園

清邁動物園（Chiang Mai Zoo）係一個嚮泰國北部清邁嘅私營動物園，1977年成立。園裏面有單軌電車，同埋133米長嘅魚缸。

清邁大熊貓
兩隻大熊貓
中國租借畀泰國嘅大熊貓林惠，喺2009年5月27號上晝11點40分嚮清邁動物園生咗隻熊貓BB仔，係第一隻嚮泰國出世嘅大熊貓BB，重200克到。大熊貓林惠今年8歲，佢老公創創 (大熊貓)只係得9歲。
清邁國際機場

清邁國際機場（英文：Chiang Mai International Airport，泰文：ท่าอากาศยานเ เชียงใหม่）係泰國北部最大嘅機場，位於清邁府清邁城西南11公里。
個機場有一條三千一百米長嘅跑道，除咗泰國國內航班，亦有定期班機飛去高雄、香港、星嘉坡同埋上海等地，年運送客量為2百萬人次。

連出外
清邁國際機場網站
機場指南
世界航空資料庫入面嘅VTCC機場數據，數據截至：2006年10月。
清連高速公路

呢條高速最北邊嘅鳳頭嶺站屬廣東同湖南嘅交界。高速公路開通後，一直以嚟，出入口有轉換粵通卡及湘通卡嘅收費站，不過喺2020年1月1月取消咗省界收費站後，呢個措施亦正式取消。而清遠到連州嗰橛原先屬107國道一部份，2019年因107國道改道，呢條公路亦正式改成淨得高速公路經過嘅地方。

工程
呢條高速分開咗三部份嚟通車：
清新⇄逕口：2006年6月20號拎107國道清連公路段而改造，2009年7月1號改造好兼通車。
逕口⇄鳳埠：2009年3月10號拎107國道清連公路段而改造，2011年1月25號改造好兼通車。
連州⇄鳳頭嶺：喺2006年6月20號逳手起，2009年7月1號起好兼通車。
清軟腭塞音

清軟腭塞音，係好多話都聽到嘅輔音。萬國音標用/k/來表示。
清軟顎擦音

清軟顎擦音係喺口頭語言使用嘅一種輔音，對應嘅國際音標符號係⟨x⟩，X-SAMPA符號係⟨x⟩，西班牙語嘅j同漢語拼音中嘅h都代表呢個音。

特點
清軟顎擦音嘅特徵包括：
調音方法係摩擦，即係氣流會通過位於調音部位嘅狹窄通道，發生湍流。
調音部位係軟腭，即係以舌根部位頂住軟腭。
發聲類型係清音，發音嘅時侯聲帶唔會振動。
清軟顎擦音係口腔輔音，調音嘅時侯，空氣只會由口腔流出。
清軟顎擦音係中央輔音，調音嘅時侯，氣流會喺口腔嘅中央流過舌面，唔會流過兩側。
氣流機制係肺部氣流，即係由肺部同橫膈膜驅動空氣。
清邁大學

清邁大學係泰國清邁府清邁一間公立大學，1964年創校。
火山

火山（粵拼：fo2 saan1）係岩漿穿地殼嘅開口，有啲會係爆開嘅。呢個開口畀岩漿，即係熱熔咗嘅石，連帶灰同氣體一齊由地底走上地面。火山活動，通常同造山時期有關。
火山通常喺板塊拉開或者推埋嘅地方。但亦有一啲地方地殼薄而爆開。
如果個火山可以引發極大規模爆發，火山爆發指數(VEI)去到八級嘅話，就叫超級火山。
火山竉

火山竉（粵拼：fo2 saan1 lung1，Volcanic crater）係火山嘅竉，火山活動嗰陣喺地下熱辣辣嘅高溫物質會通過呢個竉噴到地面。
火山玻璃

喺岩相顯微鏡（英文：Petrographic microscope）之下嘅一粒火山玻璃沙粒。
火山玻璃（英文：Volcanic glass）係岩漿快速冷卻而成嘅玻璃。就好似其他嘅無定形固體（英文：Amorphous solid）噉，佢係一個介乎於高度有序又緊密排列嘅晶體同埋高度無序排列嘅液體之間嘅物質狀態。火山玻璃可以係指喺有好細顆粒嘅（英文：Aphanite）火成岩或者玻璃狀火山岩（英文：Volcanic rock）罅隙間嘅物質或者基質（英文：Matrix (geology)）。
火器

火器係指各種用到火藥發射嘅武器，細支嘅叫槍，大轆嘅叫炮。
維基同享有多媒體嘅嘢：Firearms
火地羣島

火地羣島（西班牙話：Tierra del Fuego）係南美洲南端一帶島，有麥哲倫海峽隔開島同南美大陸，家下分屬智利、阿根廷兩國。羣島係麥哲倫發現，一五二零年，當時船駛到海峽，「祇見平原漭蕩，杳無涯際；入夜則燐火星流，瀰漫山谷而已。因命爲火地。」當地資源以木材爲主。
火地羣島主要係大火地島，分屬阿智兩國。大島西南諸島，都歸智利。
火山島

火山島係地質學上對島嘅其中一種分類，指海底火山噴發後由熔岩同火山灰形成嘅島，孤立喺海中間，可以係單個島或者群島。
水晶體

嚟自遠物體嘅光同嚟自近物體嘅光通過改變水晶體嘅大細而成功聚焦。
水晶體（粵拼：seoi2 zing1 tai2，英文：Lens），係眼嘅主要屈光結構，亦都係唯一有調節能力嘅屈光間質。
水星街

水星街係香港嘅一條街道，位於香港島北角炮台山，兩端連接電氣道同埋英皇道。水星街同埋旁邊嘅木星街係姐妹街道。
水晶宮

水晶宮（Crystal Palace）係英國19世紀嘅破格建築，用鋼鐵同玻璃去起，響1851年倫敦萬國工業博覽會亮相，博覽會完咗後成座搬到根德郡，直到1936年畀火燒毀。
水晶包

水晶包，係種廣東潮州小食，亦係某啲茶樓供應嘅點心。水晶包外皮係澄麵同粟粉搓成，蒸熟後半透明有少少似水晶，入面就包甜餡，常見有蓮子茸、紅豆茸、黑芝麻茸、奶黃。
水晶球

水晶球（粵拼：seoi2 zing1 kau4）顧名思義係指用水晶（或者第啲透明嘅材料，例如玻璃）整嘅波。
喺傳統上，水晶球其中一個常見用途嚟愛嚟占卜未來。
水晶之夜

水晶之夜（Kristallnacht）係納粹德國一單針對猶太人嘅破壞行動。1938年11月9號夜晚到10號凌晨，黨衛隊大肆破壞猶太聚會所同猶太人嘅舖頭，打爛晒舖頭嘅玻璃窗，成地玻璃碎，睇落似水晶，所以叫「水晶之夜」。
澳門民主發展聯委會

澳門民主發展聯委會（葡文：Unino de Macau para o Desenvolvimento da Democracia；英文：Macau Union of Democratic Development；簡稱民聯會／澳民聯／UMDD／MUDD），成立於1989年6月15日，為六四事件所催生嘅澳門民主政治組織。但喺2023年，包括民聯會在內嘅多個澳門泛民主派組織被政府打壓，民聯會亦告解散。

解散後影響
民聯會解散後，紀念六四屠殺嘅聲音亦越被打壓。
澳門浸信中學

澳門浸信中學係澳門黑沙環一間基督教中學，旗下亦都有幼小部，現任校長係李焯堅先生。
澳門漁人碼頭

澳門漁人碼頭（英文：Macau Fisherman's Wharf，葡文：Doca dos Pescadores de Macau）係澳門第一個主題樂園同仿歐美漁人碼頭嘅商場。澳門漁人碼頭喺外港新填海區孫逸仙大馬路對開，鄰近外港碼頭。由何鴻燊同周錦輝投資18.5億澳門幣，用咗5年時間籌備同興建。2005年12月31號由澳門行政長官何厚鏵同漁人碼頭主席何鴻燊揭幕，開始試業，試業一年後喺2006年12月23日正式開幕。

爭議
2014年，澳門城市規劃委員會討論漁人碼頭A地段項目嗰時，有十幾份公眾意見質疑點解工務局只批60米。城規廳廳長劉榕喺會度話，「新發展項目只高48米，60米是前一張街線圖的規劃建議，文化局的非約束性意見也是60米。」當時文化局同工務局城規廳都一致堅持建議限高60米。點知9個月後，上述意見作廢，規劃推倒重來，工務局公示漁人碼頭A地段街線圖，可建高度從原來嘅60米突然放高至到90米，比城規會2014年8月討論嘅規劃方案放高咗三分之一，地積比亦由原來嘅1.7倍加到2.6倍，覆蓋率由42%加到55%，估計可建樓面面積因此增加接近一半。而文化局喺第二份草圖冇再表達任何意見，引起爭議。
2017年6月，聯合國教科文組織世界遺產中心分析澳門保護狀況報告後，發表決議草案，嚴厲指出澳門政府對世界遺產保護有好多問題。中心強烈關注發展高樓破壞包括東望洋燈塔在內嘅世界遺產景觀，並點名批評澳門漁人碼頭嘅酒店建築項目。
澳門演藝學院

澳門演藝學院（葡文：Conservatório de Macau；英文：Macao Conservatory）係依家澳門唯一一間培訓表演藝術機構，學院喺1989年成立，隸屬於澳門文化局。設有舞蹈學校、音樂學校同戲劇學校，總院喺澳門半島高士德大馬路14-16號。

學系
依家澳門演藝學院只有三個學系，佢哋係音樂、舞蹈同戲劇。
音樂學校
戲劇學校

音樂學校
音樂學校係依家澳門規模最大、學科最齊全、最專業同學生最多嘅音樂教育機構。有中樂同西樂學科，設有必修同副修科目。學校向學生提供系統性同規範性嘅音樂基礎教育。專業教師70幾位，學生700幾名。

舞蹈學校
舞蹈學校喺新口岸宋玉生廣場獲多利中心三樓，係澳門唯一一間獲政府批准，提供職業藝術教育嘅正規藝術學校。全校就讀學生有900多位，分為唔同科目、唔同程度有60多個班。
舞蹈學校同上海市舞蹈學校聯合舉辦「舞蹈技術課程」專才教育課程，為學生提供全面系統專業舞蹈訓練同埋具有同等學歷嘅初中、高中文化課程。

戲劇學校
戲劇學校係澳門依家唯一一間設有基礎舞台表演藝術培訓嘅專門學校，以系統性同規範性嘅長期訓練方式，提供各類型戲劇課程。戲劇學校致力發掘同培養澳門嘅戲劇演藝人才，又向市民進行普及藝術教育。

設備
學院轄下嘅三間學校都有相關標準嘅課室、多功能室、表演廳、禮堂、圖書室、音像資料室等設備。

宗旨
以「敬藝、尚美、博雅、精進」做院訓，以「專業與普及並重，藝術與生活共融」為宗旨。
實行專業同藝術教育雙軌並行。透過開辦系統性、規範性同持續性嘅舞蹈、音樂同戲劇藝術教育課程，提升澳門市民嘅人文質素；通過設置舞蹈、音樂中學教育課程，為澳門培養知識型、創造型嘅演藝專才。
澳門歷史城區

，或者澳門歷史古城區（舊時叫澳門歷史建築群），係由22座響澳門澳門半島嘅建築物同相鄰嘅8塊前地所組成，以舊城區做中心嘅歷史街區，響2005年第29屆聯合國教科文組織通過列入《世界文化遺產名錄》成為中國第31處世界遺產。

名錄
澳門歷史建築群係由澳門半島嘅兩個區域構成。第一區係城區中心區域，第二區係東望洋山。

第一區
第一區喺主山同媽閣山之間。

第二區
第二區喺東望洋山。
澳門特別行政區行政會

澳門特別行政區行政會（葡萄牙話：Conselho Executivo）係幫澳門特別行政區行政長官決策嘅機構，而家係第三屆。
行政會由7至11位成員組成，由行政長官喺政府主要官員、立法會議員同埋社會人士中委任（澳門基本法第56條同第57條）。行政會委員嘅任期係5年，但係唔可以超過委任佢嘅行政長官嘅任期。
行政會會議由行政長官召集同埋主持，每個月最少舉行一次。會議一定要有過半數行政會委員出席，行政長官亦都可以請有關人士列席會議（第2/1999號行政法規第4條、第9條、第12條同第14條）。
除咗人事任免、紀律制裁同埋緊急情況下採取嘅措施之外，行政長官喺做重要決策、向立法會提交法案、制定行政法規同埋解散立法會之前，要徵詢行政會嘅意見。行政長官如果唔採納行政會多數委員嘅意見，就要將具體理由記錄在案（澳門基本法第58條）。

史
行政會前身係澳葡時期嘅諮詢會；《澳門組織章程》第二章第四節規定，澳門總督喺做重要決策之前要聽諮詢會意見。
狗仔粉

狗仔粉，又叫粉仔，係香港傳統街邊小食，主要係用到用粘米整、似唐狗仔條尾嘅粉條，放落用洋蔥、蝦米、冬菇同豬油渣煲嘅湯底煮熟，上碗後落蔥花、菜脯同豬油渣。
狗尾粟

狗尾粟（粵拼：gau2 mei5 suk1；學名：Setaria italica），舊時中國就噉叫粟或者稷，家下北方人又叫佢做小米（簡化字：小米），係禾本科狗尾草屬嘅一年生草本植物，原產地喺中國。佢係東亞地方常見嘅穀物，有8000年嘅栽培史。

習性
佢鍾意比較暖嘅氣候，適應能力都幾犀利下。既禁旱地同爛地，又禁酸碱。

用途同營養價值
狗尾粟嘅營養價值都幾犀利下，有9.2~14.7%蛋白質，3.0~4.6%脂肪同維生素。除咗可以食之外，重可以整成酒同飴糖。

藥用價值
維基百科嘅醫學類文章只係提供參考，並唔係醫療意見。閣下如果有任何關於健康嘅問題，請諮詢專業醫護人員。
狗仔式

狗仔式係游水泳式之一，因為動作似狗仔游水嘅動作，即係同時用手向下撥水，用腳踩水。呢種係初學游水嘅細路鍾意嘅動作，不過呢種動作冇乜功效，游得唔快。

性
狗仔式亦指，男跪喺後面，女向前趴嘅推動嘅做愛動作；又叫「老漢推車」。
狗仔隊

狗仔隊係指一啲跟蹤、監視知名人士（例如演藝人員、政治人物、皇室成員、運動員同商業人士等），然後偷拍、偷聽同翻查垃圾等活動嘅記者。此外，亦可解作警察專門負責跟蹤同拍攝疑犯嘅部門，例如香港警務處刑事情報科、香港入境事務處專責調查組同美國聯邦調查局等等。

起源
狗仔隊呢種職業喺1958年第一次出現，原為意大利文「Paparazzi」係意大利姓氏Paparazzo所對應嘅單詞「蚊」嘅複數形式。1960年同1963年，意大利導演費德里柯·費里尼喺電影《甜蜜生活》（La Dolce Vita）同《8½》（Otto e Mezzo）中製造出一個名叫Paparazzo嘅角色，係一個專門拍攝名人私隱嘅記者。從此「Paparazzi」就成為嗰啲專門搜刮名人私人生活嘅形像。

形式
狗仔隊通常會揸電單車或私家車，喺目標人物出沒地方守候，進行拍攝或偷拍，並貼身跟蹤目標人物架車。佢哋甚至會搜索目標人物住過嘅酒店房，連丟棄嘅垃圾都唔放過，務求知道目標人物不為人知嘅生活習慣同喜好。
狗仔隊對目標人物造成好大嘅困擾，除咗窮追不捨帶來嘅麻煩外，亦侵犯咗目標人物嘅私隱，令目標人物仿如24小時活喺公眾嘅監察之中。
不過狗仔隊一般認為，自己對目標人物帶來幫助多於滋擾。狗仔隊為目標人物，尤其係藝人帶來人氣，令更多人留意。狗仔隊本身亦係一門賺錢嘅行業，一幅震撼性嘅相，喺歐洲、美國等地可賣得價錢數以萬美元計。
除咗追蹤嘅攝影記者被叫做狗仔隊，政府政風單位專門捉唔正當行為嘅公務員（例如：搞婚外情、飲花酒、出入唔正當場所、收賄賂等），呢種被叫做政風狗仔。
另外徵信社通常亦有狗仔隊嘅功能。
狗尾草

狗尾草（粵拼：gau2 mei5 cou2；學名：Setaria viridis）係禾本科狗尾草屬嘅一年生草本植物，同大狗尾草好接近。佢亦係狗尾粟嘅祖先。
狗口長不出象牙

狗口長不出象牙係一諺語，意思係壞人講唔出好嘢，就好似狗嘅口生唔出高貴嘅象牙。
狗品種

一個狗品種（dog breed）係一個類別、俾人界定做某個特定嘅狗種。主要係因為佢哋係來自同一群，有相同特徵嘅祖先。特定特徵嘅狗種已經有幾千年以上嘅歷史。狗品種喺概念上唔等如生物學上嘅「物種」－唔同品種嘅狗有能力雜交，生出有生殖能力嘅後代，所以仲係同一個物種。
熊本縣

熊本縣（くまもとけん）係日本九州嘅其中一個縣。
熊本熊

熊本熊（粵拼：hung4 bun2 hung4；日文：くまモン），日本舊官方中文名叫酷MA萌（粵拼：huk6 maa1 mang4），係日本九州熊本縣政府2010年推出嘅吉祥物，形態係隻黑色嘅熊人。
熊本機場

熊本機場（粵拼：hung4 bun2 gei1 coeng4，日文：熊本空港）係日本熊本縣嘅一個機場，1960年啟用。
熊本市

熊本（くまもと）係日本熊本縣首府，亦係政令指定都市，人口有73萬。
熊林親吾

熊林親吾（1981年6月23號—）係日本足球員，司職中場，效力過磐田山葉，湘南比馬，橫濱水手，仙台七夕，德島漩渦，草津溫泉，及秋田藍閃電。
熊本大學

熊本大學（日文：熊本大学，くまもとだいが）係喺日本熊本縣熊本市嘅國立大學，1949年創校。
熊本雄太

熊本雄太（1995年7月18號—）係日本足球員，打後衞位置，效力山形山神。
熊果屬

熊果屬（學名：Arctostaphylos）係杜鵑花目杜鵑花科嘅一個屬。
熊本羅亞素

熊本羅亞素（日文：ロアッソ熊本）又稱熊本深紅，係日本一支職業足球隊，日本丙組職業足球聯賽（J3）球隊之一。球會根據地係熊本縣熊本市，主場係熊本縣民綜合運動公園陸上競技場。

史
佢嘅前身係電電熊本足球部，1969年成立。2008年加入日本職業足球聯賽。
煲呔

煲呔（英文：Bowtie）係一種領呔，唔似得正常領呔垂條布響恤衫面前，佢會打個蝴蝶結，通常會響較隆重嘅場合畀男人襯禮服。

花絮
香港前行政長官曾蔭權成日戴煲呔，所以有「煲呔曾」呢個花名。
煲批

煲批（粵拼：bou1 pai1，Pot pie），係款有酥皮嘅鹹批，源自美國。
煲仔飯

，中國大陸叫鍋飯，日本叫日文：釜飯，係用個煲裝住煮熟同上檯嘅飯，天時凍嗰陣好多人食。廣東地區、中國大陸各地同日本都有佢哋地道特色嘅煲仔飯。
煲仔麪

煲仔麪係香港菜色嘅一種，亦係煲仔飯嘅變種，用瓦𦉘裝住湯麪（多數用即食麪）同餸料，熱力可以保持得耐啲。
煮餸節目

煮餸節目係啲電視或電台製作播出嘅示範或者教人點樣煮餸嘅節目。呢一類嘅節目貼近生活，週不時會介紹一啲新鮮嘅菜色畀觀眾或者聽眾，好多師奶都鍾意睇呢挺節目。
煲劇

煲劇（英文：binge-watching；marathon-watching），又名刷劇、追劇。係長時間收睇電視節目同埋網絡節目嘅行為，即係話連續收睇同一部電視劇集、網絡劇集包括電影。另一方面由於智能電話同埋平板電腦嘅用戶增加，譬如YouTube或者係流動應用程式嘅廣泛使用。究其原因，主要係互聯網嘅成熟發展之故。
煲底之約

煲底之約係2019年香港反逃犯條例修訂運動入面一個術語，指一眾抗爭者約定喺抗爭成功之後，去到金鐘立法會綜合大樓地下示威區（因為立法會會議廳建築嘅圓柱形外觀望落似電飯煲，喺正佢下面嘅示威區被俗稱為「煲底」）除低豬嘴同口罩相認同一齊慶祝。

文化創作
香港漫畫家阿塗喺《明報周刊》發表漫畫《煲底之約》，畫出咗煲底之約嘅情景，喺反修例嘅文宣材料廣泛流傳。
香港歌手阮民安發表粵語歌《煲底之約》，由鄺俊宇填詞，歌詞主要描述煲底之約嘅情景。首歌拍咗個MV，由社運人士周庭做女主角。
王光英

王光英（1919年8月—2018年10月29號）係中華人民共和國政治人物，喺北京市出世，創辦中國光大集團。
王光英曾經任第八、九屆全國人大常委會副委員長，第六、七屆全國政協副主席。原中國光大集團有限公司、光大實業公司董事長；全國工商聯名譽主席，擔任過天津市副市長，民建中央副主席等。被譽為「紅色資本家」。
2018年10月29號晚上9點28分，王光英喺北京逝世，享年99歲。
王全國

王全國（粵拼：wong4 cyun4 gwok3；簡化字：王全国；1919年11月—2015年4月16號），中國共產黨黨員，湖北省襄樊市上王集鄉（而家係湖北省宜城市王集鎮）人。曾經做過中共廣東省委副書記同廣東核電合營有限公司董事長。
佢喺2015年4月16號13點30分喺廣州嗰邊因病而死，終年95歲。
王允

王允（137年—192年7月4號），字子師，並州人。係東漢末年嘅大臣，漢獻帝繼位後位列三公之一嘅司徒。192年5月，佢夾埋呂布誅殺權臣董卓。之後佢做錄尚書事，喺執政期間殺咗名士蔡邕。同年7月，董卓部下李傕、郭汜等人造反並打進長安，佢因此俾叛軍滅門。
王儷婷

王儷婷（簡化字：王俪婷；英文：Olivia Ong；1985年10月2號—）係華裔星加坡女歌手，主要唱英文歌同埋日文歌為主，但亦都唱少少華語歌。佢俾日本樂壇譽為近十年最識得唱Bossa Nova曲風嘅歌手。
王先生騎正胭脂馬

《王先生騎正胭脂馬》（英文：Mr. Wong's Adventures with th Unruly Girl）係喺1959年嘅一部粵語喜劇，由漫畫《王先生》改編，黃鶴聲執導，新馬師曾、鄧碧雲主演。

情節
王壽南生性孤寒鹹濕，扮經理去追靚女許芝蘭，點合芝蘭原來係壽南個姪秉希嘅未婚妻。芝蘭戲弄壽南之後得知佢原來係未婚夫秉希阿叔，而且曾經拒絕借錢畀秉希做生意，於是諗計呃壽南啲錢。王太太得知佢兩人約咗喺酒店，於是趕過去，壽南為咗避開老婆逃往鄰房，剛好撞破亨利想對佢個女育珍圖謀不軌，芝蘭同王太太大打出手，壽南就人財兩失。
王克楠

王克楠（1980年8月3號—2013年10月5號）係中華人民共和國男子跳水運動員，世界游泳錦標賽冠軍得主，專項三米跳水。退役之後做跳水裁判。2013年10月去天津為2013年東亞運動會做裁判，其間撞車，當場死亡，享年33歲。
當舖

當舖即係畀人用自己嘅嘢去抵押借錢嘅地方。當舖會用低過抵押品市價借錢畀抵押人，贖返抵押品會收利息，即係成日講嘅「九出十三歸」。過期唔贖件嘢就歸當舖，亦即係「當斷」。當舖個名通常會叫「大押‎」。
當莊遜

當莊遜（英文：Don Johnson， 1949年12月15號—）係美國一個男歌手、演員、製片人、詞曲作家，1970年出道。
當衝三小遇上+886MM

《當衝三小遇上+886MM》（Three Cyclists X +886MM）係香港電視娛樂製作嘅資訊節目，2016年8月6號到14號逢禮拜六、日22:30－23:30喺ViuTV播。呢個節目係由兩個實驗電視時段嘅節目《衝三小》同《+886MM》班底合作製作，主持分別嚟自兩個節目嘅吳國麟（肥仔釘）、黎梓駿（提子駿）、梁天俊（爆胎占）、波盛（波仔）。
當遊客不存在

《當遊客不存在》（Tourists Not in Town）係香港電視娛樂製作嘅遊埠節目，2020年10月12號到10月30號逢禮拜一到五22:30-23:00喺ViuTV播，由潘啟欣（Yan Poon）、許綽婷、岑樂怡主持，岑樂怡旁白。節目主持會走訪受肺炎疫情影響下無乜遊客城市景點，同時睇下商戶嘅應變方法，與及當中帶畀市民嘅心態改變。頭12集先係梅花間竹噉播Yan Poon同埋許綽婷嘅指攝，分別介紹日本同埋臺灣嘅情況，而最後3集係由岑樂怡介紹香港嘅情況。
當選教宗德範

當選教宗德範（Pope-elect Stephen，又譯當選教宗斯德望，？—752年3月26號）係羅馬天主教當選但未正式祝聖嘅教宗，752年3月23號當選，26號就死咗。1961年前，教會唔少資料都承認佢係教宗，到1961年先正式除名。
相愛多年 - 國語新歌+精選三十首

《相愛多年 - 國語新歌+精選三十首》係香港歌手許志安嘅國語唱片，喺2005年11月16日推出。
相欺章

相欺章係伊斯蘭教典籍《可蘭經》入面嘅第64章（蘇拉）。
相模國

相模國係古代日本嘅一個令制國，屬東海道地區，位置約莫係家下神奈川縣。
相機

相機，又叫做影相機，係用來影相嘅架生。最基本相機係一個唔透光嘅盒，留一個好細嘅窿響前面，前面景物嘅光就穿過一個好細嘅窿射到盒裏面另一面，響上有前面景物嘅倒影，而底片就企響度曝光。多數相機都有好多附加結構，例如一組鏡頭，等佢可以控制影出來效果。而家嘅相機相當精細同複雜。
相機食先

相機食先係指喺開餐食嘢之前，用相機或者手提電話將啲嘢食影低先，之後先開始食嘢。
隨住而家智能手機愈來愈普及，愈來愈多人喺食飯嗰陣，先拎起嘅唔係餐具，而係手機，目的係同啲嘢食影張靚相，再上傳到facebook等社交網站或者WhatsApp畀其他人。
相撲

相撲係日本傳統運動，由兩位淨係着住相撲帶嘅人，喺土俵上面進行比賽，將對手推跌令到對方除咗腳板以外身體任何部分掂到地下或者將對方推出土俵之外就為之贏。

歷史
相撲歷史可以追溯到1500年前，係日本最早嘅競技活動。相撲最早出現喺宗教活動，喺豐收季節、神壇前舉行嘅慶祝活動之一。喺西元7世紀嘅時候允恭天皇嘅喪禮，當時中國曾經派遣特使致意，並表演雅樂同舞樂。而其中嘅舞樂，由於力士裸露上身表演角力，喺當時叫做「素舞」，佢嘅日文發音同今日所講嘅相撲非常接近，據講呢個就係相撲一詞嘅起源。
到咗奈良時代，相撲活動先至正式進入皇宮，成為年度競技大賽。12世紀，日本內戰不斷，相撲攻擊技巧亦喺戰鬥上發揮作用，因此，往後嘅武士同早期嘅柔道可能都同相撲有關。16世紀中期，喺大將軍織田信長嘅推動之下，相撲達到全盛，比賽場地「土俵」嘅設立，亦令到相撲走向競技之路。到咗17世紀，相撲走入名間，職業相撲迅速發展而平民化，亦逐漸成為日本國技。
相撲運動同一般運動最唔同嘅地方係，相撲一直受到天皇、將軍嘅喜愛，就算今日已經完全成為民間運動，天皇同皇太子仍然經常親臨比賽會場觀賞。因此，相撲嘅選手自然受到社會尊敬，享有崇高的地位，戰績輝煌嘅選手更成為國民崇拜嘅偶像。

中華起源
中國古代出現過類似嘅運動，叫做「角觝」。《漢書》記載「角觝」（角抵）係秦朝時期改嘅：
戰國之時稍增講之，以為戲樂，用相誇示。至秦更名角抵者也，武帝大復增廣之；至元帝元初五年罷。
《御覽》引用《晉書》内容，其中又用「相撲」一詞：
潁川、襄城二郡，班宣相會，累欲作樂，襄城太守責功曹劉子篤曰：卿郡人不如潁川人相撲，篤曰：相撲下技，不足以別兩國優劣，請二郡更對，論經國大理，人物得失。
即係話「相撲」早就響晉朝出現。北宋期間重有女子相撲，而女選手叫做「女颭」。

輸贏規則
相撲比賽嘅輸贏基本上係以下三項規則：
喺土俵裏面除咗腳板之外，身體嘅任何一部分先掂到地，就判佢輸。
身體嘅任何部分先掂到場外嘅地面，就判佢輸。
比賽嗰陣，如果腰帶俾對方拉低或露出重要部位，就判佢輸。
相模原

相模原係日本神奈川縣北部嘅城，亦係政令指定都市，人口有72萬。
相模原體育會

相模原體育會（日文：SC相模原）係日本一支職業足球隊，日本丙組職業足球聯賽（J3）球隊之一。球會根據地係神奈川縣相模原市，主場係相模原麻溝公園競技場。

史
2008年成立。2014年加入日本職業足球聯賽。
田中稔也

田中稔也（1997年12月2號—）係日本足球員，打中場位置，效力鹿島鹿角。
田中英雄

田中英雄（1983年3月1號—）係日本足球員，司職中場，效力神戶勝利船。
田中誠

田中誠（1975年8月8號—）係日本足球員，司職後衞，曾經喺2004～2006年間爲日本足球代表隊出場32次。
田中裕人

田中裕人（1990年4月26號—）係日本足球員，司職中場，效力秋田藍閃電。
田中裕介

田中裕介（1986年4月14號—）係日本足球員，司職後衞，效力大阪櫻花。
田中美海

田中美海 ，係日本嘅一個女藝人同埋配音員。
田中美南

田中美南（1994年4月28號—）係日本足球員，踢前鋒，曾經喺2013～2017年間為日本女子足球代表隊出場20次，入咗6球。
田中舜

田中舜（1988年3月15號—）係日本足球員，司職後衞，效力沼津青藍。
田中角榮

田中角榮（1918年5月4號—1993年12月16號）係日本政治人，屬於自由民主黨，係第64－65任首相（任期1972年7月7號—1974年12月9號，前任佐藤榮作）。
田中角榮喺新潟縣刈羽郡（家下柏崎市）出世。原以商人從政，1972年做首相，任內同中華人民共和國建交，1974年被指金權政治而落台。由三木武夫繼任。
大女田中真紀子，做過前首相小泉純一郎內閣嘅外務大臣，係日本第一位女外務大臣。
田村由香里

田村由香里（粵拼：tin4 cyun1 jau4 hoeng1 lei5，1976年2月27號—）係日本嘅一個女藝人同埋配音員。
田村祐基

田村祐基（1985年12月31號—）係日本足球員，司職前鋒，效力過廣島三箭，愛媛FC，FC岐阜，及鳥取飛翔。
田村直也

田村直也（1984年11月20號—）係日本足球員，司職中場，效力東京綠茵。
田村直弘

田村直弘（1978年7月3號—）係日本足球員，司職前鋒，效力過大阪飛腳，鳥棲砂岩，及愛媛FC。
田村奈央

田村奈央 ，係日本嘅一個女藝人同埋配音員。
田村真

田村真 ，係日本嘅一個男配音員。

配音作品一覽
呢個表唔完整，歡迎加料。
田村睦心

田村睦心 ，係日本嘅一個女藝人同埋配音員。
田村惠

田村惠（1927年1月10號—1986年10月8號）係日本足球員，司職後衞，曾經喺1951年爲日本足球代表隊出場3次。
禧福郡

禧福郡（Herefordshire），地處英倫西部，鄰接威爾斯。郡府同名為禧福（Hereford）。
禪城

禪城區係中國廣東省佛山市轄下一個市轄區，係市政府嘅所在地，亦係佛山嘅政治、經濟同埋文化中心。佢地勢平坦，地理位置基本位於佛山市嘅中部，佢嘅東西和北部由南海區環繞住，南邊係順德區。面積154.68平方千米，常住人口95.26萬人（2005年）。2003年由原來嘅佛山市城區、石灣區同埋原來嘅南海市南庄鎮組成禪城區嘅行政區域。

行政區
禪城區下轄南庄鎮、張槎街道、石灣鎮街道同埋祖廟街道，即係俗稱嘅「一鎮三街」。
禧福牛

禧福牛（Hereford cattle），又叫海福特牛，係一種發源自英國英倫禧福郡嘅家牛品種。佢哋名氣雖然唔及安格斯牛，但都係好常見用嚟出產牛肉嘅牛。
禧福道

禧福道（英文：Hereford Road）係香港一條行車馬路，響九龍九龍城區九龍仔，由浸會大學道開始，去到窩打老道，0.4公里長。條路個名係用英格蘭禧福郡（Herefordshire）個名。
禪母

禪母（粵拼：sim4 mou5；中古漢語拼音：zjen）係中古漢語聲母，係中古晚期聲母，屬齒音嘅正齒音，係全濁聲母。佢屬於三十六字母之一。佢嘅形成由兩部分組成，二等韻部分稱爲禪二，來自俟母，三等韻部分稱爲禪三，來自常母。
因爲俟母字太過少，大部分禪母字都係常母字，所以啲人就直接將常母稱呼做禪母。
禪讓

禪讓（禪音善）係一種古代中國統治者移交統治權嘅一種祭禮。統治者會喺佢重在生嘅時候將個統治權和平咁交畀另一個異姓人。如果係將權力交畀同姓宗親嘅話，就叫做內禪。一般嚟講，君主係自願禪讓嘅，目的就係想搵一個更加賢明嘅人去統治國家。不過歷史有啲禪讓係被迫嘅，通常係其中一個君主嘅大臣攬權，而大臣想留低好名聲，就迫無權無勢嘅君主讓位畀佢。
石垣市

石垣（いしがき）係日本沖繩縣八重山一個市，主要管轄石垣島，人口4.8萬。日本將有主權爭議嘅釣魚台列嶼（日本叫尖閣諸島）歸石垣管。
石城縣

石城縣（粵音：sek6 sing4 jyun6）係中華人民共和國江西省贛州市嘅縣。面積1581.53km²，人口30萬（2008年）。石城隔離就係稱為「客家祖地」嘅福建寧化石壁，係形成客家文化嘅重要地方，當地亦都係客家人居地。

史
三國東吳嘉禾五年（236年）從雩都析置出揭陽縣。
晉太康五年（284年）揭陽改名爲陂陽縣。
隋開皇十三年（593年）設石城場，「石城」嘅意思係「四面環山，聳峙如城」。
南唐保大十一年（953年）石城場升為石城縣。

政區
石城縣轄5個鎮、5個鄉。
鎮：琴江鎮、小松鎮、屏山鎮、橫江鎮、高田鎮
鄉：木蘭鄉、豐山鄉、大由鄉、龍崗鄉、珠坑鄉
石埗村遊樂場

石埗村遊樂場（英文：Shek Po Tsuen Playground）係香港一公園同遊樂場，喺元朗屏山石埗村，行政上歸元朗區。設施有硬地球場同七人足球場。
石坮站

石坮站係釜山地鐵4號線沿線嘅一個高架車站，喺韓國釜山廣域市海雲臺區石坮洞（韓文：석대동）。

車站結構
站體係1面2線島式月台嘅高架車站，等車月台有月台幕門，並有2個出口。

史
2011年3月30號：落成啟用。
石城

石城 (廣東)，大清時中國廣東嘅縣，即家下廉江市。
南京，佢有個遞名叫「石頭城」，簡稱「石城」。
石頭城，位於南京清涼山嘅古跡。
石城縣，中國江西贛州嘅縣。
石城站，臺灣宜蘭綫設喺宜蘭縣頭城鎮石城里嘅站。

日本
喺日文「石城」有音讀同訓讀兩種：
音讀 - せきじょう Sekijyō
石城，福岡縣福岡市博多嘅花名，江戶時代出過本書叫《石城誌》講呢度。
訓讀 - いわき Iwaki
石城國，日本奈良時代設過嘅令制國。
石城郡，石城國、陸奧國曾經喺福島縣設嘅郡。
伊予石城站，愛媛縣西予市嘅JR四國予讚綫嘅站。

其他
石城里，有幾處。
石城縣 (越南)，越南清化省嘅縣。
石埭

石埭係中國安徽池州一個縣，總面積1403平方公里，人口11萬。1965年地名簡化做石台，叫石台縣。
石城國

石城國係古代日本嘅一個令制國，屬東山道地區，由陸奧國分出，718年設置，722年到724年期間​廢除。
日本護照

日本喺1878年2月20號，開始簽發日本帝國海外旅券，亦即係日本護照。由於日本曾經殖民統治過台灣同韓國，所以日本發出嘅旅行證件，對當地都有唔少影響。

日本本土
1878年2月20號，公布海外旅券規則，並且簽發旅券，亦即係廣東話嘅護照。

二次大戰前
1917年，簽發有埋相片嘅護照，過往嘅旅券唔一定要貼埋相。1918年，由於日本同中國之間交通往來頻繁，雙方決定容許對方國民唔駛持護照出入境。1926年，簽發現代設計嘅護照。

戰後
1992年，根據國際標準，發出可以俾機器讀嘅MRP旅券。1995年，根據國際標準，發出十年有效護照俾成年人，未成年嘅繼續拎五年有效。2004年，由岡山縣開始，接受電子申請。2006年，開始簽發內藏晶片，有生物特徵嘅護照。

台灣
1897年，台灣割讓俾日本後，大批日本浪人經台灣去到中國，造成治安問題，宣布要持有加註有台灣籍嘅日本旅券出入。
1907年，由於申請日本旅券手續太麻煩，台灣總督府宣布，去中國同香港嘅旅客，可以自己決定申唔申請日本旅券。
而日本向台灣人發出海外旅券，但清政府又唔承認呢批人無中國國籍，搞到中日兩國當時好多紛爭。

韓國
1907年，日本頒布《外國旅行規則》，宣布喺韓國人簽發日本旅券嘅方法。
日本電影數據庫

日本電影數據庫（日文：日本映画データベース，英文：Japanese Movie Database，縮寫：JMDb）係日本網站，同互聯網電影資料庫類似。